section_heading: Poslije rata
paragraph_text: Godine 1918. Zadik je promaknut u čin brigadnog generala, te je imenovan zapovjednikom 8. pješačke divizije. Zapovijedajući navedenom divizijom na poziv rumunjskog stanovništva ulazi u Bukovinu, te sudjeluje u njezinom sjedinjenju s Rumunjskom. Za navedeno je 1919. promaknut u čin divizijskog generala, te je imenovan zapovjednikom IV. korpusa kojim zapovijeda do 1922. godine. Godine 1926. odlazi u mirovinu.